toimeksianto: journalistisen verkkomedian selvitys

Projektin tarkoitus ja kohderyhmä

SP:n hallitus käynnistää syksyllä 2020 projektin, jonka tarkoituksena on avoimesti selvittää tarvetta ja mahdollisuutta luoda partioon uusi journalistinen verkkomedia. Projekti saatetaan päätökseen vuoden 2021 aikana.

Projektiin rekrytoidaan projektiryhmä, joka toteuttaa avoimen ja osallistavan selvitysprosessin. Projektiryhmään kuuluu viestinnästä ja markkinoinnista vastaava hallituksen jäsen, joka toimii hallituksen ja projektiryhmän linkkinä.

Projekti toteutetaan kahdessa osassa:

* Ensin toteutetaan selvitys, jossa tutkitaan jäsenistön halukkuutta kuluttaa journalistista verkkomediaa sekä kartoitetaan kohderyhmää ja miten kohderyhmä haluaa kuluttaa mediaa.

* Jos selvityksen tuloksena vaikuttaa siltä, että journalistiselle verkkomedialle on tarvetta, niin selvitystyössä siirrytään toiseen vaiheeseen eli käytännön toteutuksen suunnitteluun. Siinä huomioidaan erilaiset verkkomedian toteutustavat, niiden resurssit (raha, vapaaehtoiset, työntekijöiden aika), muut SP:n kanavat (esim. some, Partiomedia, Parempi lippukunta –blogi) sekä millaista sisältö olisi, millaisella syklillä ja millainen kanava olisi.

Samalla selvitetään, julkaiseeko verkkomediaa SP vai joku muu taho, miten vastuunjako ja organisointi tehdään, kuka tekee tarvittavat päätökset sekä mitkä ovat verkkomedian tavoitteet. Projektiryhmä esittelee hallitukselle 1-3 vaihtoehtoa käytännön toteutuksesta.

Tavoitteet

* Tavoitteena on selvittää journalistisen verkkomedian tarvetta ja mahdollisuutta
* Jos tarvetta ja mahdollisuus on, käynnistetään käytännön toteutuksen suunnittelu

Aikataulu

* Osallistaminen laajennetussa viestintä- ja markkinointivaliokunnassa 31.10.2020
* Projektiryhmän nimeäminen ja toimeksiannon hyväksyminen SPH:ssa marraskuussa 2020
* Osallistaminen partioneuvostossa 28.11.2020
* Kartoitetaan jäsenistön mielipiteitä alkuvuodesta 2021
* Tarveselvityksen tulosten esittely SPH:lle alkuvuodesta 2021 ja SPH:n päätös projektin mahdollisesta etenemisestä käytännön toteutuksen suunnitteluun
* Työskentely käytännön toteutuksen suunnittelun ja mahdollisuuksien parissa
* Selvityksen tulosten raportointi SPH:lle elokuussa 2021 ja SPH:n päätökset etenemisestä

Talous ja rahoitus

Projektiin varataan kokous-, matka- ja majoituskuluja. Jos projektilla on tarve lisäresursseille, asiasta keskustellaan hallituksen kanssa

Toimintaperiaatteet/reunaehdot

* Selvitystyöhön kartoitetaan mahdollisen tulevan julkaisun pääkohderyhmän (samoajaikäisten ja sitä vanhempien) mielipiteitä
* Lisäksi selvitystyöhön osallistetaan viestintä- ja markkinointivaliokuntaa, laajennettua viestintä- ja markkinointivaliokuntaa ja partioneuvostoa.
* Hallitus tekee selvitystyöhön liittyvät päätökset, esimerkiksi päättää selvitystyöstä siirtymisen käytännön toteutuksen suunnitteluun sen jälkeen, kun projektiryhmä on ensin tehnyt selvityksen tarpeesta ja esittelyt sen hallituksella.
* Selvitystyössä kuullaan viestinnän alan ja journalismin asiantuntijoita eri näkökulmista ja benchmarkataan muita järjestöjä sekä muiden maiden partiojärjestöjä
* Hyödynnetään aiempia selvityksiä ja tutkimuksia partiomedioihin liittyen sekä muiden organisaatioiden tuottamaa aiheeseen liittyvää tietoa
* Projekti on ympäristöä mahdollisimman vähän kuormittavaa ja toimii kestävän kehityksen periaatteiden mukaan
* Projektin kaikki pestit ovat avoimesti haettavissa. Kaikki projektin tekijät on pestattu [partion vapaaehtoistoiminnan linjausten](https://www.partio.fi/wp-content/uploads/2019/03/vapaaehtoistoiminnan_linjaukset_2019.pdf) mukaisesti hyödyntäen [pestaajan rekrytointiohjetta](https://www.partio.fi/wp-content/uploads/2019/10/Pestaajan-rekrytointiohje-1-4.pdf). Tekijöiden kanssa käydään pestin aloitus- ja päätöskeskustelut.
* Suomen Partiolaisen hallitus nimeää projektiryhmän.
* Projektin tekijöiden tulee olla partion jäsenmaksun maksaneita
* Projektin työskentely-ympäristö on Partion O365.
* Projektin onnistuminen arvioidaan ja dokumentoidaan. Projekti päättyy, kun raportti ensimmäisen ja mahdollisen toisen vaiheen tuloksista on käsitelty SPH:ssa.
* Projekti noudattaa Suomen Partiolaisten taloussääntöä ja kustannusten korvauskäytäntöä.
* Projekti noudattaa [partiota ohjaavia dokumentteja](https://www.partio.fi/suomen-partiolaiset/tietoa-meista/organisaatio/partiota-ohjaavat-dokumentit/)
	+ Projekti huomioi eritysesti: Partion strategia, Suomen Partiolaisten tasa-arvo- ja yhdenvertaisuussuunnitelma, Partion vapaehtoistoiminnan linjaukset, Suomen Partiolaisten turvallisuusohje, Kumppanuustoiminnan eettiset periaatteet.